
Evenin kieli 


Evenin kieli^^^^^^ (myös eveenz/^^ aikaisempi nimitys 
lamuutti) on Venäjällä koillis-Siperiassa asuvien 
evenien puhuma tunguusikieli. 

3B3flbi Top3H (evedy toren) 

Muu nimi 

Lamuutti 

Tiedot 

Alue 

Kamtsatkan alue, Saha, Magadanin 
alue 

Virallinen 

kieli 

ei virallisen kielen asemaa 

Sija 

ei 100 suurimman joukossa 

tunguusikielet 

Kieliryhmä pohjoiset tunguusikielet 

ISO 639-3 

eve (http://www-01.sil.org/iso639-3/ 


documentation.asp?id=eve) 


Ohje 


Evenit asuvat laajalla alueella Jakutiassa, Habarovskin ja Kamtsatkan aluepiireissä, Magadanin alueella sekä 
Tsukotkalla ja Korjakiassa. Vuonna 1989 eveneitä laskettiin olleen 17 100 henkeä ja evenin puhujia 7 850 
henkeä.^^^ Vuoden 2002 väestönlaskennassa rekisteröitiin 19 100 eveniä^^^ ja 7 200 evenin puhujaa.^^^ 
Alueellisesti he jakautuivat seuraavasti: 

■ Jakutia - 11 700 eveniä (joista 3 300 osaa evenin kieltä) 

■ Magadanin alue - 2 500 (1 000) 

■ Kamtsatkan alue - 1 800 (800) 

■ Tsukotka-1 400 (500) 

■ Habarovskin aluepiiri - 1 300 (500) 

■ Korjakia - 800 (300)[®] 

Vuoden 2002 väestönlaskennan mukaan 93,3 % eveneistä osaa venäjää.Väestönlaskenta ei anna täyttä 
kuvaa kielitilanteesta, sillä suuri osa eveneistä puhuu äidin- tai toisena kielenään jakuuttia. Vuoden 1989 
väestönlaskennan mukaan äidinkieleltään eveninkielisiä oli 43,8 %, venäjänkielisiä 27,4 % ja 
"muunkielisiä” 28,8 %. Toisena kielenään venäjää puhui 52,5 % ja "muuta kieltä” 37,9 %J-^^ Kyseinen 
"muu kieli” on yleensä jakuutti. Jakutian eveneistä osasi vuonna 2002 venäjää 89,5 %, jakuuttia 79,8 % ja 
eveniä vain 28,1 

Vuoden 2010 väestönlaskennan mukaan Venäjällä on 5 700 evenin puhujaa^^^l 

Historia ja murteet 










Eveni kuuluu tunguusikielten pohjoishaaran siperialaiseen ryhmään. Sen lähimmät sukukielet ovat evenki, 
negidaali ja soloni.l^^^^ Kieli jakautuu kolmeen murreryhmään, jotka käsittävät yli kymmenen 
paikallismurretta. Itämurteita puhutaan Kamtsatkalla, Tsukotkalla, Magadanin alueella, osassa Habarovskin 
aluepiiriä sekä Jakutian Srednekolymskin piirissä, keskimurteita Jakutian Abyin, Allaihan, Moman, 
Oimjakonin ja Tompon piireissä sekä länsimurteita Jakutian Bulunin, Kobjain, Ust-Janskin ja Verhojanskin 
piireissä. 

Kirjakieli 


1800-luvun puolivälissä laadittiin ensimmäinen evenin kielen aapinen, sanakirja sekä joitakin 
raamatuntekstien käännöksiä. Nämä julkaisut perustuivat kyrilliseen kirjaimistoon. 1930-luvun alussa 
luotiin itämurteeseen ja latinalaiseen aakkostoon perustunut kirjakieli. Vuonna 1937 palattiin kyrilliseen 
kirjaimistoon, jota vuonna 1952 täydennettiin lisämerkeillä y, e ja e. 1960-luvulla alkoi syntyä paikallisia 
kirjakielen variantteja. Jakutiassa on sovellettu jakuutin kieleen perustuvaa kirjoitusjärjestelmää ja 
Kamtsatkalla vuotta 1952 edeltänyttä aakkostoa. Nykyään on olemassa ainakin neljä kirjakielen 
muunnelmaa: itäiseen Olan piirin murteeseen (Magadanin alue) perustuva virallinen variantti, Kamtsatkan 
variantti, Jakutian Indigirkan jokilaakson murteisiin perustuva variantti sekä Jakutian Kobjain piirin 

variantti.[i3][i4] 

Eveniä käytetään opetusvälineenä kahdessa Jakutiassa sijaitsevassa koulussa. Oppiaineena sitä opetetaan 11 
koulussa Jakutiassa ja 1-3 koulussa jokaisella muulla alueella.^^^^ Kieltä opetetaan lisäksi Anadyrin, 
Palanan ja Jakutskin opettajaopistoissa, Magadanin ja Habarovskin pedagogisissa yliopistoissa, Jakutian 
valtionyliopistossa. Venäjän tiedeakatemian Pohjolan pienten kansojen instituutissa Jakutskissa sekä 
Herzenin pedagogisessa yliopistossa Pietarissa.^^^^ Eveniksi on julkaistu oppikirjoja, alkuperäistä runoutta, 
lastenkirjoja, kansanperinnekokoelmia sekä käännöskirjallisuutta. Kieltä käytetään jonkin verran 
paikallisissa sanomalehdissä. Jakutiassa ja Tsukotkalla lähetetään eveninkielisiä radio- ja TV-ohjelmia.^^^^ 

Nykytilanne 


Eveni on vakavasti uhanalainen kieli. Viime vuosikymmeninä sen suullinen ja kirjallinen käyttö on 
vähentynyt. Puhujien kielitaito heikkenee ja kiinnostus omaa kirjakieltä kohtaan on vähäistä. 

Aiheesta muualla 

■ Endangered Languages of Siberia: The Even Language (http://lingsib.iea.ras.ru/en/la nguages/ 
even.shtml) (englanniksi) 

■ Ethnologue: Even (http://www.ethnologue.com/show_language. asp?code=eve) (englanniksi) 

Tunguusikielet 

dzurtsen | eveni | evenki | mantsu | nanai | negidaali | orokki | orotsi | orotson | udetie | ultsa | xibe 


Noudettu kohteesta ”https://fi.wikipedia.org/w/index.php?title=Evenin_kieli&oldid=15664999” 

